title: Az Európai Parlament és a Tanács 20/2004/EK határozata (2003. december 8.) a 2004–2007. évekre vonatkozóan a fogyasztóvédelmi politikát támogató közösségi cselekvések finanszírozását szolgáló általános keret létrehozásárólEGT vonatkozású szöveg.

text:
Fontos jogi nyilatkozat

|

32004D0020

Hivatalos Lap L 005 , 09/01/2004 o. 0001 - 0007

		Az Európai Parlament és a Tanács 20/2004/EK határozata(2003. december 8.)a 2004–2007. évekre vonatkozóan a fogyasztóvédelmi politikát támogató közösségi cselekvések finanszírozását szolgáló általános keret létrehozásáról(EGT vonatkozású szöveg)AZ EURÓPAI PARLAMENT ÉS AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 153. cikkére,tekintettel a Bizottság javaslatára,tekintettel az Európai Gazdasági és Szociális Bizottság véleményére [1],a Szerződés 251. cikkében megállapított eljárásnak megfelelően [2],mivel:(1) A fogyasztóvédelmi politika alapvetően járul hozzá a "Az új Európa kialakítása" című, a 2000-től 2005-ig terjedő évekre vonatkozó, stratégiai célokról szóló bizottsági közleményben [3] megállapított bizottsági stratégiai célok közül kettő teljesüléséhez, nevezetesen az új gazdasági és szociális program előmozdításához, az európai gazdaság modernizálása és az európai polgárok jobb életminőségének biztosítása érdekében.(2) A 2002–2006. évekre vonatkozó fogyasztóvédelmi politikai stratégia három kulcsfontosságú célt határoz meg. Ezeket a célokat a Bizottság által rendszeresen felülvizsgált és folyamatosan aktualizált program keretében végrehajtandó cselekvésekkel kell megvalósítani.(3) A fogyasztóvédelmi politikára vonatkozó stratégiában szereplő célkitűzéseknek és cselekvéseknek az e keretben megvalósítandó cselekvések és tevékenységek felé kellene irányítaniuk a pénzeszközök elosztását. Ezen kívül, azoknak a tevékenységeknek, amelyek a fogyasztói érdekeknek a Szerződés 153. cikkével összhangban más tevékenységi területekbe történő integrálását célozzák, a fogyasztóvédelmi politikai stratégia három kulcsfontosságú célja mellett elsődleges prioritást kell adni.(4) A fogyasztóvédelmi politikai stratégiával összhangban, e keret hatókörén belül a fogyasztóvédelmi politikának ki kell terjednie a szolgáltatások és a nem élelmiszertermékek biztonságára, valamint az EU fogyasztóinak gazdasági érdekeire. E keret az élelmiszerbiztonsággal kapcsolatos cselekvésekre nem terjed ki.(5) Az Európai Unióról szóló szerződés 2. cikkének megfelelően, az Európai Unió általános céljai közé tartozik a kiegyensúlyozott és fenntartható fejlődés elérése. Összhangban a fenntartható fejlődésről szóló johannesburgi nyilatkozattal, a fenntartható fejlődéssel foglalkozó világ-csúcstalálkozó végrehajtási tervével és a cardiffi folyamattal, cselekvéseket kell folytatni a fenntartható fejlődés elérése érdekében.(6) A Szerződés 5. cikkében szereplő szubszidiaritás elvének tiszteletben tartásával e keretnek a fogyasztók érdekeit közösségi, nemzeti vagy regionális szinten előmozdító szervezetek és testületek hatásköreinek megerősítését és fejlesztését célzó közösségi cselekvésekről kell rendelkeznie.(7) Az e keretbe tartozó cselekvések mellett, a Bizottságnak biztosítania kell, hogy a fogyasztóvédelmi szervezetek és az egyéb érintett nem kormányzati szervezetek is hozzájárulhassanak a fogyasztóvédelmi politikai stratégia megvalósításához a 2003/709/EK bizottsági határozattal [4] létrehozott európai fogyasztói tanácsadó csoport munkájában való részvételükkel.(8) E keretnek rendelkeznie kell a Bizottság és egy vagy több tagállam által közösen, a fogyasztóvédelmi politika céljainak megvalósítása érdekében végzendő cselekvésekről.(9) Az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet [5] (a továbbiakban: a költségvetési rendelet) 108. cikke (1) bekezdésének b) pontja szerint általános európai érdek, hogy a fogyasztók egészségi, biztonsági és gazdasági érdekeit, valamint a fogyasztói érdekeket a termékekre és szolgáltatásokra vonatkozó szabványok kidolgozásában közösségi szinten képviseljék.(10) Ez a határozat e program teljes időtartamára vonatkozóan megállapít egy pénzügyi keretet, amely az Európai Parlament, a Tanács és a Bizottság között létrejött, a költségvetési fegyelemről és a költségvetési eljárás javításáról szóló, 1999. május 6-i intézményközi megállapodás [6] 33. pontja szerint fő hivatkozási pontot jelent a költségvetési hatóság számára az éves költségvetési eljárás során.(11) Az európai fogyasztóvédelmi szervezetek, és a termékek és szolgáltatások szabványai kidolgozása során a fogyasztói érdekeket közösségi szinten képviselő fogyasztóvédelmi szervezetek tevékenysége hatékonyságának és befolyásának javítása érdekében a támogatásra jogosult szervezetek számára megítélt pénzügyi hozzájárulásra vonatkozóan az e keret időtartamára szóló partnerségi keretmegállapodásokat lehet kötni.(12) Az igazgatási tevékenység hatékonyságának, illetve az egyedi projektek hatékonyságának és befolyásának javítása érdekében az e projektekre vonatkozó felhívásokat legalább kétévente közzé kell tenni, és lehetővé kell tenni, hogy a projektek megvalósításához nyújtott támogatás összege elérhesse az elszámolható költségek 75 %-át.(13) Az Európai Gazdasági Térségről szóló megállapodás (a továbbiakban: EGT-megállapodás) előírja, hogy az Európai Szabadkereskedelmi Társulás Európai Gazdasági Térségben részt vevő országainak (a továbbiakban: EFTA/EGT-országok) többek között erősíteniük és szélesíteniük kell együttműködésüket a fogyasztóvédelem területén végzett közösségi tevékenységek keretében.(14) Ez az általános keret nyitva áll a társult országok részvétele előtt az egyes, a közösségi programokban való részvételük általános elveit megállapító kétoldalú megállapodásokban meghatározott feltételek szerint.(15) E keret hasznosságának és befolyásának növelése érdekében a végrehajtott cselekvéseket folyamatosan figyelemmel kell kísérni, és rendszeresen értékelni kell annak érdekében, hogy adott esetben a szükséges kiigazításokat el lehessen végezni.(16) Az e határozat végrehajtásához szükséges intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozatnak [7] megfelelően kell elfogadni,A KÖVETKEZŐKÉPPEN HATÁROZOTT:1. cikkAlkalmazási kör(1) Ez a határozat létrehoz egy általános keretet (a továbbiakban: keret) a fogyasztóvédelmi politika támogatására irányuló közösségi cselekvések számára az 5. cikk (1) bekezdésében megállapított időszakra vonatkozóan.(2) Az e keret értelmében végrehajtandó cselekvések kiegészítik a tagállamokban, illetve az általuk végrehajtott, a fogyasztók egészsége, biztonsága és gazdasági érdekei védelmében, illetve a tájékoztatáshoz és a felvilágosításhoz, valamint a saját érdekeik védelmében történő önszerveződésükhöz fűződő jogaik elősegítése érdekében végzett cselekvéseket.2. cikkTevékenységi területekAz e keret értelmében végzendő cselekvések az alábbi sajátos területeket érintik:a) a fogyasztók egészségének és biztonságának védelme a szolgáltatások és nem élelmiszertermékek tekintetében;b) a fogyasztók gazdasági és jogi érdekeinek védelme;c) a fogyasztók tájékoztatásának és oktatásának elősegítése,d) a fogyasztóvédelmi szervezetek kapacitásainak növelése annak érdekében, hogy európai szinten fejthessék ki hozzájárulásukat.3. cikkA cselekvések céljaAz e keretben végrehajtandó cselekvések az alábbi általános célok elérését segítik:a) a fogyasztóvédelem egységesen magas közös szintje, különösen a közös fogyasztóvédelmi jogszabályok és gyakorlatok létrehozásával, valamint a fogyasztói érdekek egyéb közösségi politikákba történő integrálásával;b) a fogyasztóvédelmi szabályok hatékony érvényesítése, különösen a piacfelügyelet, a közigazgatási és jogalkalmazási együttműködés, a fogyasztók szolgáltatásokra és nem élelmiszertermékekre vonatkozó információkhoz való hozzáférésének előmozdítása, illetve a fogyasztóknak a panaszaik és jogvitáik megoldását szolgáló eljárásokhoz való hozzáférése révén; valamintc) a fogyasztói szervezeteknek a fogyasztóvédelmi politika és más, a fogyasztói érdekeket érintő közösségi politikák alakításában való megfelelő részvétele.4. cikkA cselekvések típusai(1) Az e keret értelmében végrehajtandó cselekvéseket – a célok szerint rendezve – a melléklet sorolja fel.(2) Az 1–8., 11–15. és 19. cselekvést közvetlenül a Bizottság hajtja végre.(3) A 9. és 10. cselekvést a Közösség és egy vagy több tagállam, vagy a Közösség és a 9. cikk alapján részt vevő harmadik országok illetékes hatóságai közösen finanszírozzák.(4) A 16., 17. és 18. cselekvés a Közösség pénzügyi hozzájárulásában részesül.5. cikkFinanszírozás(1) E határozat végrehajtásának a 2004. január 1-jétől 2007. december 31-ig terjedő időszakra vonatkozó pénzügyi keretösszegét 72 millió euróban állapítják meg, amelyből 54 millió euró a 2006. december 31-ig tartó időszakra jár.(2) A 2006. december 31. után következő időszakra a javasolt összeget megerősítettnek kell tekinteni akkor, ha az összhangban áll a 2007. január 1-jével kezdődő időszakra hatályos pénzügyi tervvel.(3) Az éves előirányzatokat a költségvetési hatóság a pénzügyi terv keretein belül engedélyezi.6. cikkPénzügyi hozzájárulás(1) A 9. és 10. közös fellépéshez való közösségi hozzájárulás általában 50 %, de semmiképpen sem haladhatja meg a cselekvés összköltségének 70 %-át. A Bizottság egyértelműen megállapítja, hogy mely közös fellépések jogosultak az 50 %-ot meghaladó pénzügyi hozzájárulásra.(2) A 16. cselekvésre vonatkozó pénzügyi hozzájárulás nem haladhatja meg a támogatásra jogosult tevékenységek végrehajtási költségeinek 50 %-át.(3) A 17. cselekvésre vonatkozó pénzügyi hozzájárulás nem haladhatja meg a támogatásra jogosult tevékenységek végrehajtási költségeinek 95 %-át.(4) A 16. és 17. cselekvésre vonatkozó pénzügyi hozzájárulások olyan támogatásra jogosult szervezetek számára történő megújítása, amelyek a megelőző évben igazolhatóan aktívan és hatékonyan képviselték a fogyasztói érdekeket, nem tartozik a fokozatos csökkentésről szóló szabály hatálya alá.(5) A 18. cselekvésre vonatkozó pénzügyi hozzájárulás alapvetően 50 %, de semmiképpen sem haladhatja meg a projekt támogatásra jogosult végrehajtási költségeinek 75 %-át. A Bizottság egyértelműen megállapítja, hogy mely egyedi projektek jogosultak 50 %-ot meghaladó pénzügyi hozzájárulásra.7. cikkKedvezményezettek(1) A 9. és 10. közös fellépésre vonatkozó pénzügyi hozzájárulást a tagállam vagy az érintett illetékes hatóság által kijelölt köztestület vagy nonprofit szervezet javára ítélhetik meg, a Bizottság egyetértésével.(2) A 16. cselekvésre vonatkozó pénzügyi hozzájárulás olyan európai fogyasztóvédelmi szervezetek javára ítélhető meg, amelyek:a) az ipari, kereskedelmi és üzleti vagy más érdek-összeütközésektől független nem kormányzati, nonprofit szervezetek, és elsődleges céljuk, illetve tevékenységük a Közösségben a fogyasztók egészségének, biztonságának és gazdasági érdekeinek az előmozdítása és védelme;b) a tagállamok legalább felében működő, a nemzeti szabványoknak vagy gyakorlatnak megfelelően reprezentatív, és regionális vagy nemzeti szinten aktív nemzeti fogyasztói szervezetek által a fogyasztói érdekek közösségi szintű képviseletével megbízott szervezetek; ésc) a Bizottság számára kielégítő beszámolót adtak tagságukról, belső szabályzatukról és finanszírozási forrásaikról.(3) A 17. cselekvésre vonatkozó pénzügyi hozzájárulás olyan európai fogyasztói szervezetek javára ítélhető meg, amelyek:a) az ipari, kereskedelmi és üzleti vagy más érdek-összeütközésektől független nem kormányzati, nonprofit szervezetek, és elsődleges céljuk, illetve tevékenységük a fogyasztói érdekeknek a szabványalkotási folyamatban való közösségi szintű képviselete; valamintb) a tagállamok legalább kétharmadában megbízást kaptak a fogyasztói érdekek közösségi szintű képviseletére:- a tagállamokban lévő nemzeti fogyasztóvédelmi szervezeteket a nemzeti jogszabályoknak vagy gyakorlatnak megfelelően képviselő testülettől, vagy- ilyen testületek hiányában a tagállamokban lévő nemzeti fogyasztóvédelmi szervezetektől, amelyek a nemzeti szabályoknak vagy gyakorlatnak megfelelően reprezentatívak és nemzeti szinten aktívak.(4) A 18. cselekvésre vonatkozó pénzügyi hozzájárulás megítélhető bármely olyan jogi személynek vagy jogi személyek társulásának, beleértve a megfelelő független köztestületeket, illetve regionális fogyasztóvédelmi szervezeteket, amelyek az ipartól, illetve a kereskedelemtől függetlenül járnak el, és ténylegesen felelnek a projektek végrehajtásáért.8. cikkKizárásokAzokat a kérelmezőket vagy ajánlattevőket, illetve vállalkozókat, akiket, illetve amelyeket vétkesnek találtak hamis nyilatkozat megtételében, vagy akikről, illetve amelyekről megállapították, hogy súlyos mértékben nem teljesítették szerződéses kötelezettségeiket, a további szerződéses megbízásokból ki kell zárni, a költségvetési rendelet 96. cikkének megfelelően.9. cikkHarmadik országok részvételeA keret nyitva áll a következők részvétele előtt:a) az EFTA/EGT-országok, az EGT-megállapodásban megállapított feltételeknek megfelelően;b) a társult országok, a közösségi programokban való részvételük általános elveit megállapító kétoldalú megállapodásokban meghatározott feltételek szerint.10. cikkÖsszhang és kiegészítő jelleg(1) A Bizottság biztosítja, hogy az e keret alapján megvalósított cselekvések összhangban álljanak a fogyasztóvédelmi politikai stratégiával.(2) A Bizottság biztosítja, hogy az e keret alapján megvalósított cselekvések és más közösségi programok és kezdeményezések között összhang legyen, és a kiegészítő jelleg érvényesüljön.11. cikkMunkaprogramA Bizottság elfogadja az éves munkaprogramot, amely a következőket foglalja magában:a) a cselekvések prioritásai az egyes célok értelmében;b) az éves költségvetésnek a 4. cikkben meghatározott cselekvéstípusok közötti felosztása;c) az ajánlati felhívások, a közös fellépések és az ajánlatkérések tervezett ütemezése;d) a kiválasztás és az odaítélés kritériumai ajánlatkérések esetén a 16., 17., és 18. cselekvésre vonatkozóan, a több mint 50 %-os pénzügyi hozzájárulás indokolásához szükséges kritériumok a 18. cselekvésre vonatkozóan, valamint minden egyes ilyen ajánlatkérés esetében a rendelkezésre álló indikatív összeg a költségvetési rendelet vonatkozó rendelkezéseivel összhangban, és a lehető legnagyobb mértékig figyelembe véve annak szükségességét, hogy egyszerű adminisztratív kötelezettségeket állapítsanak meg, különösen az egyedi projektekre vonatkozó kisösszegű pénzügyi hozzájárulások esetén.12. cikkKözzététel és eljárások(1) A Bizottság az Európai Unió Hivatalos Lapjában, valamint a Bizottság internetes honlapján a következőket teszi közzé:a) a 16. és 17. cselekvésre vonatkozó ajánlatkérés; ésb) legalább minden két évben a 18. cselekvésre vonatkozó ajánlatkérés, leírva a végrehajtandó cselekvés prioritásait is.(2) A Bizottság a pénzügyi hozzájárulások iránti kérelmek értékelési folyamatának már korai fázisában tájékoztatja a pályázókat, amennyiben nem jogosultak, vagy amennyiben pályázatuk nem tartalmazza az annak megállapításához szükséges információkat, hogy a pályázat megfelel-e a kiválasztás kritériumainak.(3) A Bizottság a 16., 17. és 18. cselekvésre vonatkozó pénzügyi hozzájárulás elosztásáról a pályázatok benyújtásának határidejétől számított 3 hónapon belül határoz.(4) A Bizottság internetes honlapján évente közzé kell tenni a pénzügyi hozzájárulások kedvezményezettjeinek és az e keret alapján finanszírozott cselekvéseknek a listáját, megjelölve az összegeket.13. cikkEllenőrzés és értékelés(1) A Bizottság biztosítja az e keretben végzett cselekvések hatékony és rendszeres ellenőrzését, és e keret végrehajtásáról 2005. december 31-ig közbenső jelentést terjeszt az Európai Parlament és a Tanács elé. A Bizottság évente tájékoztatja az Európai Parlamentet arról, ha a 16., 17. és 18. cselekvésre vonatkozó pályázatok döntéshozatali eljárásának időtartama meghaladja a 12. cikk (3) bekezdésében megállapított 3 hónapot.(2) Mielőtt a Bizottság az e keret esetleges megújítására vonatkozó javaslatát benyújtaná, de legkésőbb 2007. december 31-éig az Európai Parlament és a Tanács elé terjeszti a keret alapján a végrehajtott cselekvésekre vonatkozó értékelő jelentését.14. cikkAz intézkedések végrehajtása(1) E határozat kezeléséért és végrehajtásáért, a költségvetési rendelettel összhangban, a Bizottság felelős.(2) A 4. cikk (3) és (4) bekezdésében, valamint a 11. cikkben meghatározott intézkedéseket a 15. cikk (2) bekezdésében említett eljárásnak megfelelően kell elfogadni.15. cikkA bizottság eljárása(1) A Bizottságot egy bizottság segíti.(2) Az e bekezdésre történő hivatkozás esetén az 1999/468/EK határozat 3. és 7. cikkét kell alkalmazni, tekintettel annak 8. cikke rendelkezéseire.(3) A bizottság elfogadja saját eljárási szabályzatát.16. cikkHatálybalépésEz a határozat az Európai Unió Hivatalos Lapjában való kihirdetését követő harmadik napon lép hatályba.Kelt Brüsszelben, 2003. december 8-án.az Európai Parlament részérőlaz elnökP. Coxa Tanács részérőlaz elnökF. Frattini[1] HL C 234., 2003.9.30., 86. o.[2] Az Európai Parlament 2003. szeptember 24-i véleménye (a Hivatalos Lapban még nem tették közzé), és a Tanács 2003. december 1-jei határozata.[3] HL C 81., 2000.3.21., 1. o.[4] HL L 258., 2003.10.10., 35. o.[5] HL L 248., 2002.9.16., 1. o.[6] HL C 172., 1999.6.18., 1. o. A 2003/429/EK európai parlamenti és tanácsi határozattal (HL L 147., 2003.6.14., 25. o.) módosított megállapodás.[7] HL L 184., 1999.7.17., 23. o.--------------------------------------------------MELLÉKLETA 4. CIKKBEN EMLÍTETT, A CÉLOK SZERINT FELSOROLT CSELEKVÉSEKa) cél: A fogyasztóvédelem magas közös szintje1. cselekvés: Tudományos tanácsadás, kockázatelemzés, beleértve az összehasonlító értékelést, valamint a fogyasztók egészségét és biztonságát érintő kockázatcsökkentési lehetőségek értékelését a nem élelmiszertermékekre és szolgáltatásokra tekintettel.2. cselekvés: Jogszabályok és más szabályozási kezdeményezések előkészítése, valamint az önszabályozási kezdeményezések előmozdítása, ideértve többek között a következőket:2.1. piacok és szabályozórendszerek összehasonlító elemzése2.2. a szolgáltatások biztonságával kapcsolatos politika kidolgozásához szükséges jogi és műszaki szaktudás2.3. a termékek és szolgáltatások szabványosításának előkészítéséhez szükséges műszaki szaktudás2.4. a fogyasztók gazdasági érdekeire vonatkozó politika kidolgozásához szükséges jogi és műszaki szaktudás2.5. munkaértekezletek az érintettekkel és a szakértőkkel.3. cselekvés: A fogyasztók gazdasági és egyéb érdekeire kiható piaci fejlemények figyelemmel kísérése és értékelése, ideértve többek között az árfelméréseket, a fogyasztói panaszok számbavételét és elemzését, valamint a piaci szerkezetben bekövetkező változások felmérését.4. cselekvés: Olyan adatok és információk összegyűjtése és cseréje, amelyek alapul szolgálhatnak a fogyasztóvédelmi politika kidolgozásához, valamint a fogyasztói érdekeknek más EU-politikákba történő integrálásához, ideértve többek között a fogyasztók és a vállalkozók magatartására vonatkozó felmérést, statisztikai és más releváns adatok összegyűjtését és elemzését.b) cél: A fogyasztóvédelmi szabályok hatékony végrehajtása5. cselekvés: A felügyeleti cselekvések és a jogszabályok végrehajtására vonatkozó cselekvések összehangolása, ideértve többek között a következőket:5.1. az informatikai eszközök fejlesztése (például adatbázisok, információs és hírközlési rendszerek) a jogszabályok végrehajtása terén megvalósuló együttműködés céljából5.2. a jogszabályok végrehajtásában érintett tisztviselők képzése, számukra szemináriumok szervezése, és csereprogramok a közös jogszabály-végrehajtási cselekvésekhez5.3. a jogszabály-végrehajtás terén közös fellépések tervezése és kidolgozása5.4. a jogszabályok végrehajtása terén kísérleti közös fellépések.6. cselekvés: Könnyen hozzáférhető nyilvános adatbázisok kifejlesztése, amelyek adatokat tartalmaznak a közösségi jogon alapuló fogyasztóvédelmi jogszabályok alkalmazásáról és a joggyakorlatról, beleértve a tisztességtelen szerződési feltételek adatbázisának teljessé tételét és javítását.7. cselekvés: A nem élelmiszertermékek és szolgáltatások biztonságának ellenőrzése és értékelése, ideértve többek között a következőket:7.1. a RAPEX riasztórendszer kiépítése és hatókörének kiterjesztése, figyelembe véve a piacfelügyelettel kapcsolatos információcsere fejlődését7.2. a figyelmeztető jelzések műszaki elemzése7.3. egyedi fogyasztási cikkek és szolgáltatások kockázataira vonatkozó adatok gyűjtése és értékelése7.4. e fogyasztási cikkek biztonsági hálózatának a 2001/95/EK irányelvben [1] előírt fejlesztése.8. cselekvés: Az alternatív vitarendezési rendszerek működésének figyelemmel kísérése és hatásának értékelése, különös tekintettel az on-line rendszerekre és azoknak a határokon túlnyúló panaszok és viták rendezésében való hatékonyságára, valamint technikai támogatás a fogyasztók vitás ügyeinek bíróságon kívüli rendezése európai hálózata rendszerének továbbfejlesztéséhez.9. cselekvés: (Közös fellépés) Pénzügyi hozzájárulás közösségi hálózatokat alkotó közszervezetek vagy nonprofit testületek számára, amelyek a fogyasztók számára információt és támogatást nyújtanak annak érdekében, hogy segítsék őket a jogaik gyakorlásában, illetve hozzáférjenek a megfelelő vitarendezési eljárásokhoz [az európai fogyasztóvédelmi központok hálózata és a bíróságon kívüli vitarendezés európai hálózatának információs és segítségnyújtási központjai, a 7. cikk (1) bekezdésében megállapított feltételek szerint].10. cselekvés: (Közös fellépés) Pénzügyi hozzájárulás egyedi közös felügyeleti és jogszabály-végrehajtási cselekvésekhez, többek között az általános termékbiztonsági irányelvet is magukban foglaló közösségi fogyasztóvédelmi jogszabályokkal kapcsolatos közigazgatási és jogszabály-végrehajtási együttműködés javítása érdekében, és más, a közigazgatási együttműködés körébe tartozó cselekvésekhez a 7. cikk (1) bekezdésében megállapított feltételek szerint.c) cél: A fogyasztói szervezeteknek az EU politikáiba történő megfelelő bevonása11. cselekvés: Sajátos műszaki és jogi szaktudás nyújtása a fogyasztóvédelmi szervezetek számára, hogy támogassák részvételüket és együttműködésüket a megfelelő politikák terén (mint például a belső piaci politikák, az általános érdekű szolgáltatások, valamint a fenntartható termelés és fogyasztás tízéves keretprogramja) a jogalkotási és nem jogalkotással kapcsolatos politikát érintő közösségi kezdeményezésekre vonatkozó konzultációs folyamatokban, továbbá, hogy támogassák a piacfelügyelethez való hozzájárulásukat.12. cselekvés: Az európai fogyasztók érdekeinek képviselete nemzetközi fórumokon, ideértve a nemzetközi szabványosítási testületeket és a nemzetközi kereskedelmi szervezeteket.13. cselekvés: A regionális, nemzeti és európai fogyasztóvédelmi szervezetek alkalmazottainak képzése, és más kapacitásépítő cselekvések, ideértve a projektek kidolgozásának és a projektek végrehajtási eljárásainak oktatását, az egyedi projektekre vonatkozó internet-fórumokat, a munkaértekezleteket és a projektben való partnerséget előmozdító találkozókat.14. cselekvés: A fogyasztóvédelmi jogszabályok és más, közösségi fogyasztóvédelmi intézkedések által biztosított fogyasztói jogokról szóló tájékoztató tevékenységek, különösen az új tagállamokban, együttműködésben azok fogyasztóvédelmi szervezeteivel.15. cselekvés: A fogyasztók oktatása, ideértve a fiatal fogyasztókat célzó cselekvéseket, és a fogyasztóknak a belső piacon, illetve a határokon túlnyúló ügyletekben biztosított jogaira vonatkozó on-line interaktív fogyasztói tájékoztató eszközök kifejlesztését.16. cselekvés: Pénzügyi hozzájárulás az európai fogyasztóvédelmi szervezetek működési költségeihez, a 7. cikk (2) bekezdésében megállapított feltételek szerint.17. cselekvés: Pénzügyi hozzájárulás a termékek és a szolgáltatások szabványai kidolgozásában a fogyasztói érdekeket közösségi szinten képviselő európai fogyasztóvédelmi szervezetek működési költségeihez, a 7. cikk (3) bekezdésében megállapított feltételek szerint.a), b) és c) cél:18. cselekvés: Pénzügyi hozzájárulás közösségi vagy nemzeti szinten megvalósuló egyedi projektekhez, a 3. cikkben meghatározott fogyasztóvédelmi politika céljainak támogatása érdekében, a 7. cikk (4) bekezdésében megállapított feltételek szerint, ideértve többek között az alábbiakhoz való pénzügyi hozzájárulást:- fogyasztóvédelmi szervezetek által végrehajtott egyedi projektek, amelyek célja az új tagállamokban a fogyasztóvédelemre vonatkozó közösségi vívmányok hatékony megvalósításának gyorsítása,- egyedi projektek, amelyek az információk határokon átnyúló cseréjét, illetve a helyes gyakorlatot segítik elő a fogyasztói jogoknak más politikákba történő integrálása terén.19. cselekvés: Az e keretben végrehajtott cselekvések értékelése.[1] Az általános termékbiztonságról szóló, 2001. december 3-i 2001/95/EK európai parlamenti és tanácsi irányelv (HL L 11., 2002.1.15., 4. o.).--------------------------------------------------


title: 2010/383/: A Tanács határozata ( 2010. június 29. ) az EGT Vegyes Bizottságban az Európai Gazdasági Térségről szóló megállapodás 31. jegyzőkönyvének (egyes, a négy alapszabadságon kívül eső területeken folytatott együttműködésről) módosításával összefüggésben az Európai Unió által képviselendő álláspontról (költségvetési tételek)

text:
               10.7.2010

               HU

               Az Európai Unió Hivatalos Lapja

               L 175/34

         A TANÁCS HATÁROZATA
   (2010. június 29.)
   az EGT Vegyes Bizottságban az Európai Gazdasági Térségről szóló megállapodás 31. jegyzőkönyvének (egyes, a négy alapszabadságon kívül eső területeken folytatott együttműködésről) módosításával összefüggésben az Európai Unió által képviselendő álláspontról (költségvetési tételek)
   (2010/383/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 114. cikkére és 218. cikkének (9) bekezdésére,
   tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikkének (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Gazdasági Térségről szóló megállapodás 31. jegyzőkönyve konkrét rendelkezéseket tartalmaz az Európai Unió és az EGT-hez tartozó EFTA-államok között a négy alapszabadságon kívül eső területeken folytatott együttműködésről.

               (2)

               Helyénvaló továbbfejleszteni a megállapodás Szerződő Feleinek 2009. december 31-i helyzet szerinti együttműködését az Unió általános költségvetéséből finanszírozott uniós fellépések terén a belső piac megvalósításával, működésével és fejlesztésével kapcsolatban. Ez a következő költségvetési tételeket érinti:
               12 01 04 01. A belső piac megvalósítása és fejlesztése – Igazgatási kiadások.
               12 02 01. A belső piac megvalósítása és fejlesztése.
               02 03 01. A belső piac működése és fejlődése, különösen az értesítés, a tanúsítás és az ágazati közelítés területén.
               02 01 04 01. A belső piac működése és fejlődése, különösen az értesítés, a tanúsítás és az ágazati közelítés területén – Igazgatási kiadások.

               (3)

               Ezért az EGT-megállapodás 31. jegyzőkönyvét ennek megfelelően módosítani kell. Helyénvaló meghatározni az Unió által az EGT Vegyes Bizottságban képviselendő álláspontot,

         ELFOGADTA EZT A HATÁROZATOT:
   Egyetlen cikk
   Az Európai Gazdasági Térségről szóló megállapodás 31. (egyes, a négy alapszabadságon kívül eső területeken folytatott együttműködésről szóló) jegyzőkönyvének tervezett módosításáról az Unió által az EGT Vegyes Bizottságában elfogadandó álláspont az, hogy az EGT Vegyes Bizottság e határozathoz csatolt határozattervezetét jóvá kell hagyni.

      Kelt Luxembourgban, 2010. június 29-én.

            a Tanács részéről

            az elnök

         E. ESPINOSA

      (1)  HL L 305., 1994.11.30., 6. o.

      MELLÉKLET

         TERVEZET
         AZ EGT VEGYES BIZOTTSÁG […] HATÁROZATA
         ( )
         az Európai Gazdasági Térségről szóló megállapodás 31. jegyzőkönyvének (egyes, a négy alapszabadságon kívül eső területeken folytatott együttműködés) módosításáról
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 86. és 98. cikkére,
         mivel:

                     (1)

                     A megállapodás 31. jegyzőkönyvét a 2009. július 3-i 93/2009 EGT vegyes bizottsági határozat (1) módosította.

                     (2)

                     Helyénvaló továbbfejleszteni a megállapodás Szerződő Feleinek együttműködését az Unió általános költségvetéséből finanszírozott uniós fellépések terén a belső piac megvalósításával, működésével és fejlesztésével kapcsolatban.

                     (3)

                     A megállapodás 31. jegyzőkönyvét ezért módosítani kell, annak érdekében, hogy lehetséges legyen e kibővített együttműködés folytatása 2009. december 31-ét követően,

               ELFOGADTA EZT A HATÁROZATOT:
         1. cikk
         A megállapodás 31. jegyzőkönyvének 7. cikke a következőképpen módosul:

                     1.

                     A (6) bekezdésben a „2004-es, 2005-ös, 2006-os, 2007-es, 2008-as és 2009-es év” helyébe a „2004-es, 2005-ös, 2006-os, 2007-es, 2008-as, 2009-es és 2010-es év” szövegrész lép.

                     2.

                     A (7) bekezdésben a „2006-os, 2007-es, 2008-as és 2009-es év” helyébe a „2006-os, 2007-es, 2008-as, 2009-es és 2010-es év” szövegrész lép.

                     3.

                     A (8) bekezdésben a „2008-as és 2009-es év” helyébe a „2008-as, 2009-es és 2010-es év” szövegrész lép.

               2. cikk
         Ez a határozat a megállapodás 103. cikkének (1) bekezdése értelmében az EGT Vegyes Bizottsághoz eljuttatott utolsó értesítést követő napon lép hatályba (2).
         Ezt az határozatot 2010. január 1-jétől kell alkalmazni.
         3. cikk
         Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.

            Kelt Brüsszelben,

                  az EGT Vegyes Bizottság részéről

                  az elnök

                  az EGT Vegyes Bizottság

                  titkárai

         (1)  HL L 277., 2009.10.22., 49. o.

         (2)  [Alkotmányossági követelmények fennállását nem jelezték.] [Alkotmányos követelmények fennállását jelezték.].


title: 2005/861/EK: A Tanács határozata ( 2005. november 24. ) a Régiók Bizottsága egy póttagjának kinevezéséről

text:
               3.12.2005

               HU

               Az Európai Unió Hivatalos Lapja

               L 317/18

      A TANÁCS HATÁROZATA

   (2005. november 24.)
   a Régiók Bizottsága egy póttagjának kinevezéséről
   (2005/861/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a holland kormány javaslatára,
   mivel:

               (1)

               A Tanács 2002. január 22-én elfogadta a Régiók Bizottsága tagjainak és póttagjainak a 2002. január 26-tól 2006. január 25-ig terjedő időszakra történő kinevezéséről szóló 2002/60/EK határozatot (1).

               (2)

               G. Ph. HUFFNAGEL lemondását követően a Régiók Bizottsága egy póttagjának helye betöltetlen maradt,

         A KÖVETKEZŐKÉPPEN HATÁROZOTT:
   1. cikk
   A Tanács a Régiók Bizottsága póttagjának a hivatali idő hátralévő részére, azaz 2006. január 25-ig a következő személyt nevezi ki:
   L.J. GRIFFITH,
   Wethouder Amsterdamban,
   G. Ph. HUFFNAGEL helyére.
   2. cikk
   E határozatot az Európai Unió Hivatalos Lapjában ki kell hirdetni.
   Ez a határozat az elfogadásának napján lép hatályba.

      Kelt Brüsszelben, 2005. november 24-én.

            a Tanács részéről

            az elnök

         I. LEWIS

      (1)  HL L 24., 2002.1.26., 38. o.


title: 2005/577/,: A Tanács határozata (2005. július 22.) az Európai Unió Közszolgálati Törvényszéke bíráinak kinevezéséről

text:
               28.7.2005

               HU

               Az Európai Unió Hivatalos Lapja

               L 197/28

      A TANÁCS HATÁROZATA

   (2005. július 22.)
   az Európai Unió Közszolgálati Törvényszéke bíráinak kinevezéséről
   (2005/577/EK, Euratom)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 225a. cikkére,
   tekintettel az Európai Atomenergia-közösséget létrehozó szerződésre és különösen annak 140b. cikkére,
   tekintettel az Európai Unió Közszolgálati Törvényszékének felállításáról szóló, 2004. november 2-i 2004/752/EK, Euratom tanácsi határozatra (1) és különösen annak 3. cikke (1) bekezdésére,
   mivel:

               (1)

               A 2004/752/EK, Euratom tanácsi határozat felállította az Európai Unió Közszolgálati Törvényszékét az EK-Szerződés 225a. és 245. cikke, valamint az Euratom-Szerződés 140b. és 160. cikke alapján. Ez a határozat e célból egy melléklettel egészítette ki a Bíróság alapokmányáról szóló jegyzőkönyvet (a továbbiakban: a Bíróság alapokmányának I. melléklete).

               (2)

               A Bíróság alapokmánya I. mellékletének 3. cikke a következőket írja elő:

                           „(1)

                        A bírákat az EK-Szerződés 225a. cikke negyedik bekezdésével és az Euratom-Szerződés 140b. cikke negyedik bekezdésével összhangban, és az e cikkel létrehozott bizottsággal folytatott konzultációt követően a Tanács nevezi ki. A bírák kinevezése során a Tanács ügyel a Közszolgálati Törvényszék kiegyensúlyozott összetételére, mind a tagállamok állampolgárainak a lehető legszélesebb földrajzi területen alapuló kiválasztását, mind pedig a nemzeti jogrendszerek képviseletét illetően.

                           (2)

                        Minden uniós polgársággal rendelkező és az EK-Szerződés 225a. cikke negyedik bekezdésében, valamint az Euratom-Szerződés 140b. cikke negyedik bekezdésében meghatározott feltételeket teljesítő személynek lehetősége van pályázat benyújtására. A Tanács a Bíróság javaslatára, minősített többséggel eljárva megállapítja a pályázatok benyújtására és kezelésére vonatkozó feltételeket és részletes szabályokat.

                           (3)

                        Létrejön egy, a Bíróság, valamint az Elsőfokú Bíróság korábbi tagjaiból és elismert szaktudással rendelkező jogászokból álló, héttagú bizottság. A Tanács a Bíróság elnökének javaslatára, minősített többséggel eljárva megállapítja a bizottság tagjainak megválasztására és a bizottság működésére vonatkozó szabályokat.

                           (4)

                        A bizottság véleményt nyilvánít arról, hogy a pályázók megfelelnek-e a Közszolgálati Törvényszék bírói tisztségének betöltéséhez szükséges követelményeknek. A bizottság ezen véleményéhez csatolja a legmagasabb szintű tapasztalattal rendelkező pályázók listáját. A listának legalább kétszer annyi jelöltet kell tartalmaznia, mint ahány bírát a Tanács kinevez.”

               (3)

               A Tanács a 2005/150/EK, Euratom határozattal (2) megállapította az Európai Unió Közszolgálati Törvényszéke bíráinak kinevezése érdekében benyújtandó pályázatok benyújtási és elbírálási feltételeit és részletes szabályait, amint azt a Bíróság alapokmánya I. melléklete 3. cikkének (2) bekezdése előírja.

               (4)

               A Tanács a 2005/49/EK, Euratom határozattal (3) megállapította a Bíróság alapokmányáról szóló jegyzőkönyv I. melléklete 3. cikkének (3) bekezdése szerinti bizottság működésére vonatkozó szabályokat.

               (5)

               A Tanács a 2005/151/EK, Euratom határozatával (4) kinevezte a Bíróság alapokmányáról szóló jegyzőkönyv I. melléklete 3. cikkének (3) bekezdése szerinti bizottság tagjait.

               (6)

               Az Európai Unió Közszolgálati Törvényszéke bíráinak kinevezésére kiírt nyilvános pályázati felhívást 2005. február 23-án tették közzé (HL C 47. A., 1. o.), és a pályázatok benyújtási határideje 2005. április 15-én lejárt. 243 pályázatot vettek nyilvántartásba.

               (7)

               A Bíróság alapokmánya I. melléklete 3. cikkének (3) bekezdése szerinti bizottság 2005 májusa és júniusa során több alkalommal is ülésezett. Munkája eredményeként e bizottság véglegesítette a Bíróság alapokmánya I. melléklete 3. cikkének (4) bekezdése szerinti véleményt és listát. A lista 14 jelöltet tartalmaz.

               (8)

               A Közszolgálati Törvényszék bíráit az EK-Szerződés 225a. cikkének negyedik bekezdése és az Euratom-Szerződés 140b. cikkének negyedik bekezdése értelmében a Tanács nevezi ki.

               (9)

               A fent említett listán szereplő személyek közül így ki kell nevezni hetet, ügyelve a Közszolgálati Törvényszék kiegyensúlyozott összetételére, mind a tagállamok állampolgárainak a lehető legszélesebb földrajzi területen alapuló kiválasztását, mind pedig a nemzeti jogrendszerek képviseletét illetően, amint azt a Bíróság alapokmánya I. melléklete 3. cikkének (1) bekezdése meghatározza.

               (10)

               A Bíróság alapokmánya I. melléklete 2. cikkének (2) bekezdése értelmében a Közszolgálati Törvényszék bíráit hatéves időtartamra nevezik ki. Azonban e rendelkezéstől eltérően, a 2004/752/EK, Euratom határozat 3. cikkének (2) bekezdése előírja, hogy a Közszolgálati Törvényszék valamennyi bírájának eskütételét követően a Tanács elnöke sorsolással jelöli ki e törvényszék azon három bíráját, akiknek a hivatali ideje megbízatásuk első három évének elteltével lejár. E kijelölést az Európai Unió Hivatalos Lapjában való közzététele útján megfelelően nyilvánosságra kell hozni.

               (11)

               A Közszolgálati Törvényszék első elnökének kinevezését illetően meg kell jegyezni továbbá, hogy a 2004/752/EK, Euratom határozat 3. cikkének (1) bekezdése rendelkezik annak lehetőségéről, hogy a Tanács a Bíróság alapokmánya I. melléklete 4. cikkének (1) bekezdésében meghatározott eljárás alkalmazásáról határozzon, amely szerint a Közszolgálati Törvényszék elnökét a bírák maguk közül választják meg, hároméves időtartamra. Helyénvaló e lehetőséghez folyamodni,

         A KÖVETKEZŐKÉPPEN HATÁROZOTT:
   1. cikk
   Az Európai Unió Közszolgálati Törvényszéke bíráivá a következő személyeket nevezik ki:

               —

               Irena BORUTA

               —

               Stéphane GERVASONI

               —

               Heikki KANNINEN

               —

               Horstpeter KREPPEL

               —

               Paul J. MAHONEY

               —

               Charisios TAGARAS

               —

               Sean VAN RAEPENBUSCH

         2. cikk
   A fent említettek közül négy bírót hat évre, azaz a 2005. október 1-je és 2011. szeptember 30-a közötti időtartamra neveznek ki.
   A másik három bírót három évre, azaz a 2005. október 1-je és 2008. szeptember 30-a közötti időtartamra nevezik ki.
   A Tanács Főtitkársága az Európai Unió Hivatalos Lapjában közzéteszi a Közszolgálati Törvényszék azon három bírájának a Tanács elnöke által sorsolással végrehajtott jelölését, akiknek a hivatali ideje megbízatásuk első három évének elteltével lejár.
   3. cikk
   A Közszolgálati Törvényszék első elnökének kinevezését illetően a Bíróság alapokmánya I. melléklete 4. cikkének (1) bekezdésében meghatározott eljárást kell alkalmazni.
   4. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   5. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2005. július 22-én.

            a Tanács részéről

            az elnök

         J. STRAW

      (1)  HL L 333., 2004.11.9., 7. o.

      (2)  HL L 50., 2005.2.23., 7. o.

      (3)  HL L 21., 2005.1.25., 13. o.

      (4)  HL L 50., 2005.2.23., 9. o.


title: A Tanács 2008/605/KKBP határozata ( 2008. július 22. ) a Zimbabwéval szembeni korlátozó intézkedések megújításáról szóló 2004/161/KKBP közös álláspont végrehajtásáról

text:
               23.7.2008

               HU

               Az Európai Unió Hivatalos Lapja

               L 194/34

      A TANÁCS 2008/605/KKBP HATÁROZATA

   (2008. július 22.)
   a Zimbabwéval szembeni korlátozó intézkedések megújításáról szóló 2004/161/KKBP közös álláspont végrehajtásáról
   AZ EURÓPAI UNIÓ TANÁCSA,
   tekintettel a 2004/161/KKBP közös álláspontra (1), és különösen annak 6. cikkére, az Európai Unióról szóló szerződés 23. cikkének (2) bekezdésével összefüggésben,
   mivel:

               (1)

               A Tanács a 2004/161/KKBP közös állásponttal intézkedéseket fogadott el többek között azon természetes személyeknek a tagállamok területére való beutazása vagy azon való áthaladása megakadályozása céljából, akik Zimbabwében a demokráciát, az emberi jogok tiszteletét és a jogállamiságot súlyosan veszélyeztető tevékenységet folytatnak, valamint a zimbabwei kormány egyes tagjai, illetve a velük összefüggésbe hozható bármely természetes és jogi személy, jogalany vagy szervezet pénzalapjainak és gazdasági forrásainak befagyasztása céljából, amelyeknek listája a 2004/161/KKBP közös álláspont mellékletében található.

               (2)

               A zimbabwei hatóságok által a 2008. évi elnökválasztási kampány során szervezett és elkövetett erőszakos cselekményeket követően, amely kampány a demokrácia megtagadását jelentő szavazással zárult, a 2004/161/KKBP közös álláspont mellékletében található listát meghatározott személyekkel és jogalanyokkal ki kell egészíteni. A Zimbabwében a demokráciát, az emberi jogok tiszteletét és a jogállamiságot súlyosan veszélyeztető tevékenységeken felül e személyeket és jogalanyokat megbízatásuk vagy a zimbabwei hatóságok által szervezett és elkövetett erőszakos cselekményekben való részvételük vagy az azokra való felbujtás révén a rezsimmel összefüggésbe hozhatónak kell tekinteni,

         A KÖVETKEZŐKÉPPEN HATÁROZOTT:
   1. cikk
   A 2004/161/KKBP közös álláspont mellékletében található lista kiegészül az e határozat mellékletében található listán szereplő személyekkel és jogalanyokkal.
   2. cikk
   Ez a határozat az elfogadásának napján lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2008. július 22-én.

            a Tanács részéről

            az elnök

         B. KOUCHNER

      (1)  HL L 50., 2004.2.20., 66. o. A legutóbb a 2007/455/KKBP határozattal (HL L 172., 2007.6.30., 89. o.) módosított közös álláspont.

      MELLÉKLET
      Az 1. cikkben említett személyek és jogalanyok

                              132.

                              Gono, Gideon

                  A Központi Bank elnöke

                              133.

                              Kazembe, Joyce

                  A Zimbabwei Választásfelügyeleti Bizottság alelnöke

                              134.

                              Patel, Bharat

                  Ideiglenesen megbízott főügyész

                              135.

                              Chiwenga, Jocelyn

                  Üzletasszony, Chiwenga tábornoknak, a hadsereg főparancsnokának a felesége

                              136.

                              Dube, Tshingo

                  A Zimbabwe Defence Industries elnök-vezérigazgatója, a Zanu-PF jelöltje a parlamenti választásokon

                              137.

                              Huni, Munyaradzi

                  A „The Herald” hivatalos és kormánypárti lap újságírója, aki a választások előtti és alatti terrorkampány egyik előidézője

                              138.

                              Kereke, Munyaradzi

                  A Központi Bank elnökének főtanácsadója

                              139.

                              Chiremba, Mirirai

                  A Központi Bank Pénzügyi Hírszerzési Főosztályának vezetője

                              140.

                              Zvayi, Caesar

                  A „The Herald” hivatalos és kormányparti lap újságírója, aki a választások előtti és alatti terrorkampány egyik előidézője

                              141.

                              Chingoka, Peter

                  A Zimbabwei Krikettszövetség vezetője, aki a nyilvánosság előtt támogatta a választások előtti és alatti terrorkampányt

                              142.

                              Chimedza, Paul Dr.

                  Az Orvos Világszövetség zimbabwei részlegének elnöke, aki megtagadta a segítséget az MDC (ellenzék) áldozataitól

                              143.

                              Karakadzai, a légierő marsallja

                  Harare tartományjogú város, a választások előtti és alatti terrorkampányba közvetlenül bekapcsolódott személy

                              144.

                              C. Sibanda ezredes

                  Bulawayo tartományjogú város, a választások előtti és alatti terrorkampányba közvetlenül bekapcsolódott személy

                              145.

                              Tarumbwa dandártábornok

                  Manicaland és Mutare déli része, a választások előtti és alatti terrorkampányban közvetlenül érintett személy

                              146.

                              M. Mzilikazi ezredes (MID)

                  Buhera Central, a választások előtti és alatti terrorkampányba közvetlenül bekapcsolódott személy

                              147.

                              Mutsvunguma ezredes,

                  Headlands, a választások előtti és alatti terrorkampányba közvetlenül bekapcsolódott személy

                              148.

                              Shungu dandártábornok

                  Mashonaland Central, a választások előtti és alatti terrorkampányba közvetlenül bekapcsolódott személy

                              149.

                              Chipwere ezredes

                  Bindura South, a választások előtti és alatti terrorkampányba közvetlenül bekapcsolódott személy

                              150.

                              F. Mhonda ezredes

                  Rushinga, a választások előtti és alatti terrorkampányba közvetlenül bekapcsolódott személy

                              151.

                              Muchena, a légierő marsallja

                  Midlands, a választások előtti és alatti terrorkampányba közvetlenül bekapcsolódott személy

                              152.

                              Abu Basutu, a légierő marsallja

                  Matebeleland South, a választások előtti és alatti terrorkampányba közvetlenül bekapcsolódott személy

                              153.

                              Khumalo dandártábornok

                  Matebeleland North, a választások előtti és alatti terrorkampányba közvetlenül bekapcsolódott személy

                              154.

                              E. A. Rugeje, vezérezredes

                  Masvingo tartomány, a választások előtti és alatti terrorkampányba közvetlenül bekapcsolódott személy

                              155.

                              G. Mashava ezredes

                  Chiredzi Central, a választások előtti és alatti terrorkampányba közvetlenül bekapcsolódott személy

                              156.

                              Muchono alezredes

                  Mwenezi West, a választások előtti és alatti terrorkampányba közvetlenül bekapcsolódott személy

                              157.

                              Mpabanga alezredes

                  Mwenezi East, a választások előtti és alatti terrorkampányba közvetlenül bekapcsolódott személy

                              158.

                              R. Kwenda parancsnok

                  Zaka East, a választások előtti és alatti terrorkampányba közvetlenül bekapcsolódott személy

                              159.

                              Sigauke dandártábornok

                  Mash West tartomány, a választások előtti és alatti terrorkampányba közvetlenül bekapcsolódott személy

                              160.

                              Gwekwerere ezredes

                  Chinhoyi, a választások előtti és alatti terrorkampányba közvetlenül bekapcsolódott személy

                              161.

                              C. T. Gurira ezredes

                  Mhondoro Mubaira, a választások előtti és alatti terrorkampányba közvetlenül bekapcsolódott személy

                              162.

                              D. Nyikayaramba dandártábornok

                  Mashonaland East, a választások előtti és alatti terrorkampányba közvetlenül bekapcsolódott személy

                              163.

                              Rungani dandártábornok

                  Nyugállományú dandártábornok, a választások előtti és alatti terrorkampányba közvetlenül bekapcsolódott személy

                              164.

                              Chinotimba, Joseph

                  A Zimbabwei Szabadságharcos Veteránok Országos Szövetségének alelnöke, a Zanu-PF milíciavezére

                              165.

                              Moyo, Gilbert

                  „Szabadságharcos veterán”, Mashonaland West tartományban (Chegutu) elkövetett számos bűncselekmény részese, a Zanu-PF milíciavezére

                              166.

                              Rangwani, Dani

                  Rendőrfelügyelő, az MDC-partizánok kínzásába és fogva tartásába, valamint a 2007 márciusában elkövetett erőszakos cselekményekbe közvetlenül bekapcsolódott személy

                              167.

                              Jangara, Thomsen

                  Rendőrparancsnok-helyettes, főrendőrbiztos, székhelye Southerton, Dél-Harare körzetért felelős; a 2007 márciusában elkövetett erőszakos cselekményekbe közvetlenül bekapcsolódott személy

                              168.

                              Tonderai Matibiri, Innocent

                  A rendőri erők főparancsnokának helyettese; Mugabe elnök afrikai unokaöccse vagy „közeli rokona”, akit erre a magas posztra helyeztek, hogy a rendőri erők következő főparancsnoka legyen, a 2007 márciusában elkövetett erőszakos cselekményekbe közvetlenül bekapcsolódott személy

                              169.

                              Zidco Holdings

                  A Zanu-PF pénzügyi holdingja (más néven Zidco Holdings (PVT) Ltd)
                  PO Box 1275, Harare, Zimbabwe

                              170.

                              Jongwe Printing and Publishing Company (PVT) Ltd

                  A Zanu-PF Kiadóhivatala (más néven Jongwe Ltd printing and publishing co, más néven Jongwe printing and publishing company)
                  14 Austin Road, Coventry road, Workington, Harare, Zimbabwe. PO box 5988, Harare, Zimbabwe

                              171.

                              Cold Comfort Farm Trust Co-operative

                  Didymus Mutasa tulajdona, Grace Mugabe szintén érintett
                  7 Cowie Road, Tynwald, Harare, Zimbabwe

                              172.

                              Zimbabwe Defence Industries

                  A zimbabwei kormány kizárólagos tulajdonában. Az igazgatók között található Leo Mugabe és Solomon Mujuru.
                  10th Floor, Trustee House, 55 Samora Machel Avenue, PO Box 6597, Harare, Zimbabwe


Fontos jogi nyilatkozat

|

52007BP0113(01)

1. Az Európai Parlament 2007. április 24-i határozata az Európai Szakképzés-fejlesztési Központ 2005-ös pénzügyi évre szóló költségvetésének végrehajtására vonatkozó mentesítésről (C6-0386/2006 - 2006/2153(DEC))

Hivatalos Lap 074 E , 20/03/2008 o. 0183 - 0184

		1.Az Európai Parlament 2007. április 24-i határozata az Európai Szakképzés-fejlesztési Központ 2005-ös pénzügyi évre szóló költségvetésének végrehajtására vonatkozó mentesítésről (C6-0386/2006 - 2006/2153(DEC))Az Európai Parlament,- tekintettel az Európai Szakképzés-fejlesztési Központ 2005-ös pénzügyi évre szóló végleges éves beszámolójára [1],- tekintettel a Számvevőszéknek az Európai Szakképzés-fejlesztési Központ 2005-ös pénzügyi évre vonatkozó éves jelentésére, a Központ válaszaival együtt [2],- tekintettel a Tanács 2007. február 27-i ajánlására (5711/2007 - C6-0080/2007),- tekintettel az EK-Szerződésre és különösen annak 276. cikkére,- tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre [3], és különösen annak 185. cikkére,- tekintettel az Európai Szakképzés-fejlesztési Központot létrehozó 1975. február 10-i 337/75/EGK tanácsi rendeletre [4], és különösen annak 12a. cikkére,- tekintettel az 1605/2002/EK, Euratom tanácsi rendelet [5] 185. cikkében említett szervezetek számára készült költségvetési keretrendeletet létrehozó 2002. november 19-i 2343/2002/EK, Euratom bizottsági rendeletre, és különösen annak 94. cikkére,- tekintettel eljárási szabályzata 71. cikkére, valamint V. mellékletére,- tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A6-0097/2007),1. mentesítést ad az Európai Szakképzés-fejlesztési Központ igazgatója számára a Központ 2005-ös pénzügyi évre szóló költségvetésének végrehajtására vonatkozóan;2. észrevételeit csatolt állásfoglalásban foglalja össze;3. utasítja elnökét, hogy továbbítsa ezt a határozatot, valamint annak szerves részét képező állásfoglalást az Európai Szakképzés-fejlesztési Központ igazgatójának, a Tanácsnak, a Bizottságnak és a Számvevőszéknek, valamint gondoskodjon azok közzétételéről az Európai Unió Hivatalos Lapjában (L sorozat).[1] HL C 266., 2006.10.31., 28. o.[2] HL C 312., 2006.12.19., 60. o.[3] HL L 248., 2002.9.16., 1. o. A rendeletet az 1995/2006/EK, Euratom rendelet (HL L 390., 2006.12.30., 1. o.) módosította.[4] HL L 39., 1975.2.13., 1. o. A rendeletet utoljára a 2051/2004/EK rendelet (HL L 355., 2004.12.1., 1. o.) módosította.[5] HL L 357., 2002.12.31., 72. o.--------------------------------------------------


title: 2010/242/: A Tanács határozata ( 2010. április 26. ) a Régiók Bizottsága egy osztrák tagjának és egy osztrák póttagjának kinevezéséről

text:
               29.4.2010

               HU

               Az Európai Unió Hivatalos Lapja

               L 107/20

         A TANÁCS HATÁROZATA
   (2010. április 26.)
   a Régiók Bizottsága egy osztrák tagjának és egy osztrák póttagjának kinevezéséről
   (2010/242/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel az osztrák kormány javaslatára,
   mivel:

               (1)

               A Tanács 2009. december 22-én és 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU és 2010/29/EU határozatot (1).

               (2)

               Herbert SAUSGRUBER hivatali idejének lejártát követően a Régiók Bizottsága egy tagjának helye megüresedett. Markus WALLNER-nek a Régiók Bizottsága tagjává történő kinevezését követően egy póttag helye megüresedett,

         A KÖVETKEZŐKÉPPEN HATÁROZOTT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Herr Landesstatthalter Mag. Markus WALLNER, Stellvertretender Landeshauptmann von Vorarlberg (a betöltött tisztség megváltozása),

                     valamint

               b)

               póttagként:

                           —

                           Frau Landtagspräsidentin Dr. Bernadette MENNEL, Präsidentin des Vorarlberger Landtags.

         2. cikk
   Ez a határozat az elfogadásának napján lép hatályba.

      Kelt Luxembourgban, 2010. április 26-án.

            a Tanács részéről

            az elnök

         M. Á. MORATINOS

      (1)  HL L 348., 2009.12.29., 22. o. és HL L 12., 2010.1.19., 11. o.


title: A Tanács 2014/512/KKBP határozata ( 2014. július 31. ) az ukrajnai helyzetet destabilizáló orosz intézkedések miatt hozott korlátozó intézkedésekről

text:
               31.7.2014

               HU

               Az Európai Unió Hivatalos Lapja

               L 229/13

         A TANÁCS 2014/512/KKBP HATÁROZATA
   (2014. július 31.)
   az ukrajnai helyzetet destabilizáló orosz intézkedések miatt hozott korlátozó intézkedésekről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               Az Európai Unió állam- és kormányfői 2014. március 6-án határozottan elítélték azt, hogy az Oroszországi Föderáció indokolatlanul megsértette az ukrán szuverenitást és területi integritást, továbbá felszólították az Oroszországi Föderációt, hogy a vonatkozó megállapodásokkal összhangban haladéktalanul vonja vissza fegyveres erőit az állandó állomáshelyükre. Az állam- és kormányfők kimondták, hogy az Oroszországi Föderációnak az ukrajnai helyzetet destabilizáló minden további lépése az egyrészről az Európai Unió és tagállamai, másrészről az Oroszországi Föderáció közötti kapcsolatokban számos gazdasági területen fog újabb és messzemenő következményekkel járni.

               (2)

               A Tanács 2014. március 17-én elfogadta az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedések bevezetéséről szóló 2014/145/KKBP határozatot (1), amelyben a Tanács utazási korlátozásokat és a vagyoni eszközök befagyasztására irányuló intézkedéseket vezetett be.

               (3)

               Az Európai Tanács a 2014. március 21-i ülésén emlékeztetett az állam- és kormányfők 2014. március 6-i nyilatkozatára, továbbá felkérte a Bizottságot és a tagállamokat az esetleges célzott intézkedések kidolgozására.

               (4)

               Az Európai Unió állam- és kormányfői 2014. május 27-én, június 27-én és július 16-án megállapították, hogy folyamatban van a Bizottság, az EKSZ és a tagállamok által az esetleges célzott intézkedések kidolgozása érdekében végzett munka, így késlekedés nélkül lehet további lépéseket tenni.

               (5)

               A Tanács július 22-én felszólította az Oroszországi Föderációt, hogy érvényesítse az illegálisan felfegyverzett csoportok feletti befolyását, és így biztosítsa, hogy a Malaysian Airlines lezuhant MH17. számú járata donyecki földetérésének színhelye teljes mértékben, haladéktalanul és biztonságosan megközelíthető legyen, hogy a maradványok és a vagyontárgyak feltárásával kapcsolatos munkában maradéktalan legyen az együttműködés, és hogy teljes körű legyen a független nyomozással való együttműködés is, ideértve azt is, hogy akadálymentesen megközelíthető legyen a színhely mindaddig, amíg ez a nyomozás és az esetleges későbbi vizsgálatok miatt szükséges.

               (6)

               A Tanács ezen túlmenően azt is sürgette, hogy Oroszország szüntesse be a fegyverek, felszerelések és fegyveresek határon keresztüli egyre növekvő áramoltatását annak érdekében, hogy gyors és kézzel fogható eredményeket szülessenek a helyzet enyhülése vonatkozásában. A Tanács ezen túlmenően felszólította Oroszországot, hogy vonja vissza kiegészítő csapatait a határ menti területről.

               (7)

               A Tanács ezenfelül emlékeztetett az Európai Tanács korábbi kötelezettségvállalásaira, és kifejezte, hogy készen áll egy további jelentős korlátozó intézkedéscsomag haladéktalan bevezetésére, amennyiben Oroszország nem segíti elő teljes körű és haladéktalan együttműködéssel a fent említett követelések teljesítését. A Tanács felkérte a Bizottságot és az EKSZ-t, hogy zárják le az esetleges célzott intézkedésekkel kapcsolatos munkájukat és hogy július 24-ig terjesszenek elő intézkedési javaslatokat többek között a tőkepiacokhoz való hozzáférés, a védelemi ipar és a kettős felhasználású termékek, valamint az energiaágazatban alkalmazott érzékeny technológiák területén.

               (8)

               A helyzet súlyosságára tekintettel a Tanács helyénvalónak ítéli azt, hogy Oroszországnak az ukrajnai helyzetet destabilizáló intézkedéseire korlátozó intézkedésekkel reagáljon.

               (9)

               Ennek összefüggésében helyénvaló megtiltani az állami tulajdonban lévő orosz pénzintézetek felé irányuló tranzakciókat, a részükre nyújtott finanszírozási vagy beruházási szolgáltatásokat, illetve az ezen intézmények által kibocsátott, 90 napot meghaladó futamidejű új kötvényekkel, tagsági részesedésekkel vagy hasonló pénzügyi eszközökkel való kereskedést. Ezek az orosz pénzintézetek nem foglalják magukban azon oroszországi székhelyű, nemzetközi jogállású intézményeket, amelyek kormányközi megállapodások alapján jöttek létre, és amelyeknek Oroszország az egyik részvényese. Ezek a tilalmak nem befolyásolják az állami tulajdonban lévő említett orosz pénzügyi szervezeteknek vagy az azok által nyújtott kölcsönök folyósítását, függetlenül a kölcsönök futamidejétől.

               (10)

               A tagállamoknak ezen túlmenően meg kell tiltaniuk a fegyverek és mindenfajta kapcsolódó hadianyag Oroszország irányába történő értékesítését, szállítását, transzferét és kivitelét. Meg kell továbbá tiltani a fegyverek és mindenfajta kapcsolódó hadianyag Oroszországból történő beszerzését is.

               (11)

               Ezenkívül meg kell tiltani a kettős felhasználású termékek katonai célra vagy katonai végfelhasználók számára történő értékesítését, szállítását, transzferét és kivitelét is. Ez a tilalom nem érinti a nem katonai felhasználásra és/vagy nem katonai végfelhasználásra szánt kettős felhasználású, többek között a repüléstechnikában és az űriparban alkalmazott termékek és technológiák kivitelét.

               (12)

               Meg kell tiltani bizonyos érzékeny áruk és technológiák értékesítését, szállítását, transzferét és kivitelét, amennyiben ezeket mélytengeri olajfeltárásban, -termelésben, sarkvidéki olajfeltárásban, -termelésben, vagy palaolajjal kapcsolatos projektekben való felhasználásra szánják.

               (13)

               Bizonyos intézkedések végrehajtása érdekében az Unió további fellépése szükséges,

         ELFOGADTA EZT A HATÁROZATOT:
   1. cikk
   Tilos a 2014. augusztus 1. után az alábbiak által kibocsátott, 90 napot meghaladó futamidejű kötvényeknek, tagsági részesedéseknek vagy hasonló pénzügyi eszközöknek a közvetett vagy közvetlen eladása vagy vásárlása, az azok kibocsátásával kapcsolatos közvetítői tevékenység és segítségnyújtás és a velük való kereskedés:

               a)

               a mellékletben szereplő azon oroszországi székhelyű meghatározó hitelintézetek vagy finanszírozásfejlesztési intézmények, amelyek 2014. augusztus 1-én 50 %-nál magasabb arányban vannak állami tulajdonban vagy állnak ellenőrző befolyás alatt;

               b)

               az Unión kívüli székhelyű minden olyan jogi személy, szervezet és szerv, amely több mint 50 %-ban a mellékletben felsorolt szervezetek egyikének tulajdonában van; illetve

               c)

               a b) pontban említett vagy a mellékletben felsorolt valamely szervezet nevében vagy irányítása szerint eljáró minden jogi személy, szervezet vagy szerv.

         2. cikk
   (1)   Tilos tagállam állampolgára által vagy tagállam területéről vagy tagállam lobogója alatt közlekedő hajón vagy légi járművön fegyverek és azokhoz kapcsolódó bárminemű hadianyag – beleértve a fegyvereket és lőszereket, katonai járműveket és felszereléseket, katonai jellegű felszereléseket és ezek pótalkatrészeit is – Oroszország részére történő közvetlen vagy közvetett értékesítése, szállítása, transzfere vagy kivitele, függetlenül attól, hogy azok a tagállamok területéről származnak-e.
   (2)   Tilos:

               a)

               Oroszországban bármely természetes vagy jogi személy, szervezet vagy szerv számára vagy oroszországi használatra, közvetve vagy közvetlenül, olyan brókertevékenységet folytatni, illetve olyan technikai segítséget vagy egyéb szolgáltatást nyújtani, amely katonai tevékenységekhez vagy fegyverek és bárminemű kapcsolódó hadianyag rendelkezésre bocsátásához, gyártásához, karbantartásához és használatához kapcsolódik, ideértve a fegyvereket és lőszereket, a katonai járműveket és felszereléseket, a katonai jellegű felszereléseket, valamint ezek pótalkatrészeit is;

               b)

               Oroszországban bármely személy, szervezet vagy szerv számára vagy oroszországi használatra, közvetve vagy közvetlenül, katonai tevékenységekkel kapcsolatos finanszírozást vagy pénzügyi támogatást nyújtani, beleértve különösen a fegyverek vagy azokhoz kapcsolódó felszerelések értékesítését, szállítását, transzferét vagy kivitelét szolgáló, vagy a kapcsolódó technikai segítség, brókertevékenység és egyéb szolgáltatások nyújtására irányuló technikai segítség, brókertevékenység vagy egyéb szolgáltatások nyújtására irányuló támogatásokat, kölcsönöket, exporthitel-biztosítást, garanciát, biztosítást és viszontbiztosítást.

         (3)   Tilos tagállam állampolgára által vagy tagállam lobogója alatt közlekedő hajón vagy légi járművön fegyverek és azokhoz kapcsolódó bárminemű felszerelés – beleértve a fegyvereket és lőszereket, katonai járműveket és felszereléseket, katonai jellegű felszereléseket és ezek pótalkatrészeit is – Oroszországból való behozatala, beszerzése vagy szállítása.
   (4)   Az (1), (2) és (3) bekezdésben foglalt tilalmak nem érintik sem a 2014. augusztus 1. előtt kötött szerződések, illetve megállapodások végrehajtását, sem az Unióban meglévő kapacitások karbantartásához és biztonságához szükséges pótalkatrészek és szolgáltatások biztosítását.
   3. cikk
   (1)   Tilos tagállam állampolgára által vagy tagállam területéről vagy tagállam lobogója alatt közlekedő hajón vagy légi járművön a kettős felhasználású termékek kivitelére, transzferjére, brókertevékenységére és tranzitjára vonatkozó közösségi ellenőrzési rendszer kialakításáról szóló, 2009. május 5-i 428/2009/EK tanácsi rendelet (2) I. mellékletében felsorolt bármely kettős felhasználású termék és technológia Oroszországban való katonai célú felhasználásra vagy bármely oroszországi katonai végfelhasználó számára történő, közvetlen vagy közvetett értékesítése, beszállítása, transzfere vagy kivitele, függetlenül attól, hogy azok a tagállamok területéről származnak-e.
   (2)   Tilos:

               a)

               Oroszországban bármely személy, szervezet vagy szerv számára vagy oroszországi használatra, közvetve vagy közvetlenül, olyan brókertevékenységet folytatni, illetve olyan technikai segítséget vagy egyéb szolgáltatást nyújtani, amely az (1) bekezdésben meghatározott termékekhez vagy technológiákhoz, vagy az ilyen termékek és technológiák biztosításához, gyártásához, karbantartásához és használatához kapcsolódik;

               b)

               Oroszországban bármely személy, szervezet vagy szerv számára vagy oroszországi használatra, közvetve vagy közvetlenül, az (1) bekezdésben meghatározott termékekhez vagy technológiákhoz kapcsolódó finanszírozást vagy pénzügyi támogatást nyújtani, beleértve különösen az ilyen termékek vagy technológiák értékesítését, beszállítását, transzferét vagy kivitelét szolgáló, vagy a kapcsolódó technikai segítség, brókertevékenység és egyéb szolgáltatások nyújtására irányuló technikai segítség, brókertevékenység vagy egyéb szolgáltatások nyújtására irányuló támogatásokat, kölcsönöket és exporthitel-biztosítást.

         (3)   Az (1) és a (2) bekezdésben foglalt tilalmak nem érintik a 2014. augusztus 1. előtt megkötött szerződések és megállapodások teljesítését.
   4. cikk
   (1)   Az oroszországi mélytengeri kőolajfeltárás és -termelés, sarkvidéki olajfeltárás és – termelés vagy palaolaj-projektek céljára alkalmas technológiák valamely tagállam állampolgára általi vagy tagállam területéről vagy tagállam joghatósága alá tartozó hajón vagy légi járművön történő közvetlen vagy közvetett értékesítését, beszállítását, transzferét és kivitelét az exportáló tagállam illetékes hatóságának előzetesen engedélyeznie kell.
   A Unió megteszi a szükséges intézkedéseket az e bekezdés hatálya alá tartozó tételek körének meghatározása céljából.

               (2)

                           a)

                           az (1) bekezdésben említett technológiákhoz kapcsolódó technikai segítségnyújtást és egyéb szolgáltatásnyújtást;

                           b)

                           az (1) bekezdésben említett technológiák értékesítéséhez, beszállításához, transzferéhez és kiviteléhez, vagy a kapcsolódó technikai segítségnyújtáshoz vagy képzéshez nyújtandó finanszírozás vagy pénzügyi támogatás nyújtását

         az exportáló tagállam illetékes hatóságának szintén előzetesen engedélyeznie kell.
   (3)   A tagállamok illetékes hatóságai nem adhatják meg az engedélyt az (1) és a (2) bekezdésben említett technológiák értékesítéséhez, beszállításához, transzferéhez és kiviteléhez, sem pedig az említett szolgáltatások nyújtásához, ha azt állapítják meg, hogy az érintett berendezések és technológiák értékesítése, beszállítása, transzfere és kivitele vagy az érintett szolgáltatások nyújtása oroszországi mélytengeri olajfeltárásra és -termelésre, sarkvidéki olajfeltárásra és -termelésre vagy palaolaj-projektekre irányul.
   (4)   A (3) bekezdés nem érinti a 2014. augusztus 1. előtt kötött szerződések teljesítését.
   5. cikk
   Az e határozatban foglalt intézkedések hatásának maximalizálása érdekében az Unió arra ösztönzi a harmadik országokat, hogy fogadjanak el az itt előírtakhoz hasonló korlátozó intézkedéseket.
   6. cikk
   A természetes vagy jogi személyek, szervezetek vagy szervek cselekményei semmilyen formában nem vonják maguk után e természetes vagy jogi személyek, szervezetek vagy szervek felelősségét, amennyiben azok nem tudták vagy nem volt ésszerű okuk feltételezni, hogy cselekményükkel megsértik az e határozatban foglalt intézkedéseket.
   7. cikk
   (1)   Nem érvényesíthető semminemű igény az olyan szerződésekkel vagy ügyletekkel kapcsolatban, amelyek teljesítését az e határozat alapján előírt intézkedések közvetlenül vagy közvetve, egészben vagy részben befolyásolják, ideértve a kártalanításra irányuló vagy egyéb hasonló jellegű igényeket, így például a kártérítési követeléseket vagy a garanciaérvényesítés keretében benyújtott követeléseket, és ez utóbbi kategóriában különösen a kötvény, garancia vagy viszontgarancia – különösen pénzügyi garancia vagy pénzügyi viszontgarancia – kifizetésére, illetve meghosszabbítására irányuló követeléseket, amennyiben azokat az alábbiak kívánják érvényesíteni:

               a)

               az 1. cikk b) vagy c) pontjában említett, vagy a mellékletben felsorolt szervezetek;

               b)

               bármely orosz személy, szervezet vagy szerv;vagy

               c)

               az e bekezdés a) vagy b) pontjában említett személyek, szervezetek vagy szervek valamelyikén keresztül, illetve nevében eljáró személyek, szervezetek vagy szervek.

         (2)   Bármely, követelés érvényesítésére vonatkozó eljárás során a követelést érvényesíteni kívánó személyre hárul a bizonyítás terhe arra vonatkozóan, hogy a követelés teljesítését nem tiltja az (1) bekezdés.
   (3)   Ez a cikk nem érinti az (1) bekezdésben említett személyeknek, szervezeteknek és szerveknek a szerződéses kötelezettségek teljesítése e határozattal összhangban történő elmaradásának jogszerűségével kapcsolatos bírósági felülvizsgálathoz való jogát.
   8. cikk
   Tilos tudatosan és szándékosan részt venni olyan tevékenységekben, amelyek célja vagy hatása az (1)–(4) bekezdésben foglalt tilalmak megkerülése, ideértve az 1. cikkben említett szervezetek helyetteseként való eljárást.
   9. cikk
   (1)   Ezt a határozatot 2015. július 31-ig kell alkalmazni.
   (2)   Ezt a határozatot folyamatosan felül kell vizsgálni, és ha a Tanács úgy ítéli meg, hogy annak céljai nem valósultak meg, a határozatot szükség szerint meg kell újítani vagy módosítani kell.
   (3)   Az e határozatban foglalt korlátozó intézkedéseket legkésőbb 2014. október 31-ig felül kell vizsgálni, figyelembe véve különösen a hatásukat és a harmadik államok által elfogadott intézkedéseket.
   10. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2014. július 31-én.

            a Tanács részéről

            az elnök

         S. GOZI

      (1)  HL L 78., 2014.3.17., 16. o.

      (2)  HL L 134., 2009.5.29., 1. o.

      MELLÉKLET
      AZ 1. CIKK a) PONTJÁBAN EMLÍTETT INTÉZMÉNYEK JEGYZÉKE

                  1.

                  SBERBANK

                  2.

                  VTB BANK

                  3.

                  GAZPROMBANK

                  4.

                  VNESHECONOMBANK (VEB)

                  5.

                  ROSSELKHOZBANK


title: A Tanács (EU) 2017/1591 határozata (2017. szeptember 14.) a Régiók Bizottságának az Osztrák Köztársaság által javasolt egy tagja kinevezéséről

text:
               21.9.2017

               HU

               Az Európai Unió Hivatalos Lapja

               L 243/4

         A TANÁCS (EU) 2017/1591 HATÁROZATA
   (2017. szeptember 14.)
   a Régiók Bizottságának az Osztrák Köztársaság által javasolt egy tagja kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel az osztrák kormány javaslatára,
   mivel:

               (1)

               A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot.

               (2)

               Markus LINHART hivatali idejének lejártát követően a Régiók Bizottsága egy tagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig, a Régiók Bizottsága tagjává nevezi ki a következő személyt:

               —

               Hannes WENINGER, Gemeinderat (Gießhübl) und Abgeordneter zum Nationalrat.

         2. cikk
   Ez a határozat az elfogadásának napján lép hatályba.

      Kelt Brüsszelben, 2017. szeptember 14-én.

            a Tanács részéről

            az elnök

         A. ANVELT

      (1)  A Tanács 2015. január 26-i (EU) 2015/116 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

      (2)  A Tanács 2015. február 5-i (EU) 2015/190 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

      (3)  A Tanács 2015. június 23-i (EU) 2015/994 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).


title: 2013/42/KKBP: A Politikai és Biztonsági Bizottság EUCAP NESTOR/2/2013 határozata ( 2013. január 11. ) az Afrika szarván a regionális tengeri kapacitásépítést célzó európai uniós misszióhoz (EUCAP NESTOR) történő, harmadik államok általi hozzájárulások elfogadásáról

text:
               23.1.2013

               HU

               Az Európai Unió Hivatalos Lapja

               L 20/52

      A POLITIKAI ÉS BIZTONSÁGI BIZOTTSÁG EUCAP NESTOR/2/2013 HATÁROZATA

   (2013. január 11.)
   az Afrika szarván a regionális tengeri kapacitásépítést célzó európai uniós misszióhoz (EUCAP NESTOR) történő, harmadik államok általi hozzájárulások elfogadásáról
   (2013/42/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Afrika szarván a regionális tengeri kapacitásépítést célzó európai uniós misszióról (EUCAP NESTOR) szóló, 2012. július 16-i 2012/389/KKBP tanácsi határozatra (1) és különösen annak 10. cikke (3) bekezdésére,
   mivel:

               (1)

               A 2012/389/KKBP határozat 10. cikke (3) bekezdésének megfelelően a Tanács felhatalmazta a politikai és biztonsági tanácsot (PBB), hogy hozza meg a megfelelő határozatokat a harmadik államok által az EUCAP NESTOR részére javasolt hozzájárulások elfogadásáról.

               (2)

               A polgári műveleti parancsnok azt javasolta a PBB-nek, hogy fogadja el Norvégia hozzájárulását az EUCAP NESTOR misszióhoz, és ítélje azt jelentősnek.

               (3)

               Norvégiát mentesíteni kell az EUCAP NESTOR költségvetéséhez való pénzügyi hozzájárulás alól,

         ELFOGADTA EZT A HATÁROZATOT:
   1. cikk
   Harmadik államok hozzájárulása
   (1)   A PBB elfogadja és jelentősnek ítéli Norvégia hozzájárulását az EUCAP NESTOR misszióhoz.
   (2)   Norvégia mentesül az EUCAP NESTOR költségvetéséhez való pénzügyi hozzájárulás alól.
   2. cikk
   Hatálybalépés
   Ez a határozat az elfogadásának napján lép hatályba.

      Kelt Brüsszelben, 2013. január 11-én.

            a Politikai és Biztonsági Bizottság részéről

            az elnök

         O. SKOOG

      (1)  HL L 187., 2012.7.17., 40. o.


title: Az Európai Parlament és a Tanács (EU) 2015/642 határozata (2015. április 15.) az Európai Globalizációs Alkalmazkodási Alap igénybevételéről (Görögország „EGF/2014/015 GR/Attica Publishing” referenciaszámú kérelme)

text:
               24.4.2015

               HU

               Az Európai Unió Hivatalos Lapja

               L 106/25

         AZ EURÓPAI PARLAMENT ÉS A TANÁCS (EU) 2015/642 HATÁROZATA
   (2015. április 15.)
   az Európai Globalizációs Alkalmazkodási Alap igénybevételéről (Görögország „EGF/2014/015 GR/Attica Publishing” referenciaszámú kérelme)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre (1) és különösen annak 15. cikke (4) bekezdésére,
   tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra (2) és különösen annak 13. cikkére,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alap (EGAA) azzal a céllal jött létre, hogy támogatást nyújtson a globalizáció hatására a világkereskedelemben bekövetkezett fő strukturális változások, vagy az 546/2009/EK európai parlamenti és tanácsi rendeletben (3) említett globális pénzügyi és gazdasági válság elhúzódása, vagy egy újabb globális pénzügyi és gazdasági válság következtében elbocsátott munkavállalóknak vagy tevékenységüket megszüntető önálló vállalkozóknak, és segítse őket a munkaerőpiacra való újbóli beilleszkedésben.

               (2)

               Az 1311/2013/EU, Euratom tanácsi rendelet (4) 12. cikke az EGAA igénybevételét évi 150 millió EUR felső határig engedélyezi (2011. évi árakon).

               (3)

               Görögország Attika (EL 30) NUTS II. szintű régiójában a NACE Rev. 2. rendszer szerinti 58. ágazatban („Kiadói tevékenység (5)”) működő 46 vállalatnál történt elbocsátásokra tekintettel 2014. szeptember 4-én az EGAA igénybevétele iránti kérelmet nyújtott be, amelyet az 1309/2013/EU rendelet 8. cikkének (3) bekezdése értelmében további információkkal egészített ki. A kérelem eleget tesz az 1309/2013/EU rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított követelményeknek.

               (4)

               Az EGAA-t ezért igénybe kell venni a Görögország által benyújtott kérelem alapján nyújtandó, 3 746 700 EUR összegű pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2015. évi általános költségvetésének keretein belül igénybe kell venni az Európai Globalizációs Alkalmazkodási Alapot annak érdekében, hogy a 3 746 700 EUR összeg kötelezettségvállalási és kifizetési előirányzatok formájában rendelkezésre álljon.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2015. április 15-én.

            az Európai Parlament részéről

            az elnök

         M. SCHULZ

            a Tanács részéről

            az elnök

         Z. KALNIŅA-LUKAŠEVICA

      (1)  HL L 347., 2013.12.20., 855. o.

      (2)  HL C 373., 2013.12.20., 1. o.

      (3)  Az Európai Parlament és a Tanács 546/2009/EK rendelete (2009. június 18.) az Európai Globalizációs Alkalmazkodási Alap létrehozásáról szóló 1927/2006/EK rendelet módosításáról (HL L 167., 2009.6.29., 26. o.).

      (4)  A Tanács 1311/2013/EU, Euratom rendelete (2013. december 2.) a 2014 és 2020 közötti időszakra vonatkozó többéves pénzügyi keretről (HL L 347., 2013.12.20., 884. o.).

      (5)  Az Európai Parlament és a Tanács 1893/2006/EK rendelete (2006. december 20.) a gazdasági tevékenységek statisztikai osztályozása NACE Rev. 2. rendszerének létrehozásáról és a 3037/90/EGK tanácsi rendelet, valamint egyes meghatározott statisztikai területekre vonatkozó EK-rendeletek módosításáról (HL L 393., 2006.12.30., 1. o.).